Грегъри Корсо
Втора нощ в Ню Йорк след тригодишно отсъствие

Превод от английски: Николай Попов, —

chitanka.info

Бях щастлив, бях весело пиян.

Улицата беше тъмна.

Помахах на случаен полицай.

Той се усмихна.

Отидох при него и с чудно красноречие

разказах за дните си в затвора,

за благородните, прославени каторжници,

за туй, че току-що съм се завърнал от Европа,

която две пари не струва пред затвора.

Той ме слушаше внимателно, не лъжех,

всичко бе шега и истина.

Той се смя,

дълго се смя.

А аз бях толкова щастлив, че казах:

„Да турим кръст на миналото, целуни ме.“

„Не, не, не, не!“ — извика той

и бързо се отдалечи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.